Kokkuvõttes oli tegu hea aastaga. Täitsin kõik eesmärgid, mis ma soovisin ja seiklusi oli ka samuti palju.
Olulisemad saavutused või märksõnad sellel aastal olid minu jaoks:
- Juhiload - 3 kuud autokooli ja karjuvaid õpetajaid ning igavesti rahul selle üle, et kõik selja taga. :)
- Uus auto - oojaaa, vana hakkas otsad andma. Uus kullakene on poole mugavam igatepidi.
- Töökogemus - peaaegu pool aastat olin seotud avaliku sektori ametikohaga, mis õpetas päris palju. Lisaks sain targemaks, mida edasi teha.
- 23 km maraton - vot, selleks pole sõnu vaja. Järgmine aasta uuesti.
- Kool on peaaegu otsas - just nii, jaanuariga on peaaegu ühel pool. Kevad on suhteliselt vaba ja hõlmab ilmselt ainult tööl käimist.
- Kolimine oma koju - kuna see toimus kohe aasta alguses, siis emotsioonid on natukene ununenud. Igaljuhul oleme mõlemad äärmiselt rahul, kuigi vahepeal pidime võitlema korralikult niiskusega. Oma kodu on ikka oma kodu.
- Ratas - see liiklusvahend oli enamiku aastast üks põhilisem liikumisvahend.
- Tripid - sellel suvel tegime esimest korda pikema tripi kahekesi ning käisime mööda piiri äärt kogu Setomaa läbi. Lisaks käisin mina ka Lottemaal ära. :)
- Aastasse mahtus ka ühe paari pulm, mis oli imeilus ja äärmiselt südamlik.
Vast piisab sellest põhilisest nimekirjast. Halbadest asjadest meenub ainult see, et sellel aastal oleme päris palju muretsenud loomade tervise pärast. Seetõttu oleme tegelikult kokkuvõtvalt hea summa loomakliinikusse jätnud ja uuel aastal jätame ilmselt rohkemgi.. probleemid on alles algamas. :(
Aga tervisemuredest hoolimata oleme positiivsed ja loodame kõike paremat. Küllap saab kõik korda lõpuks.
Uue aasta kõige oodatum asi on ilmselt lõpetamine. Lisaks veel nii mõndagi muud, mida ma siia kirja ei pane. :) Igal juhul tõotab tulla üks elu parim aasta, vähemalt seni tundub. :)
Hea küll, külalised peagi saabuvad. Liha vaja üle kaeda ja ennast peab ka lille lööma. Head vana-aasta lõppu!